
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9113-…/2014.
Előterjesztést készítette: Tóth Krisztina jegyző, Seprősné Cseri Ágota irodavezető
Előterjesztés elkészítésének időpontja: 2014. november 18.
Előterjesztést véleményezi: PVB
Döntés módja: nyílt szavazás, egyszerű/minősített szótöbbség

Mellékletek: rendelettervezet (ET-hez csatolva), költségvetési táblák (excel)
E L Ő T E R J E S Z T É S

Sülysáp Város Önkormányzata Képviselő-testületének

2014. november 27-én tartandó munkaterv szerinti ülésére

6. napirendhez

Tárgy: Tájékoztató a költségvetés háromnegyedévi helyzetéről, a költségvetési rendelet módosítása
Tisztelt Képviselő-testület!

Az egyes törvényeknek a költségvetési tervezéssel, valamint a pénzpiaci és a közüzemi szolgáltatások hatékonyabb nyújtásával összefüggő módosításáról szóló 2014. évi XXXIX. törvény 64. § (1) bekezdése 2014. szeptember 30-ával hatályon kívül helyezte az államháztartásról szóló 2011. évi CXCV. törvény (Áht.) 87. § (1) bekezdését, miszerint a polgármester a helyi önkormányzat gazdálkodásának első félévi helyzetéről szeptember 15-éig, háromnegyed éves helyzetéről a költségvetési koncepció ismertetésekor írásban tájékoztatja a képviselő-testületet. 

Tehát háromnegyedéves beszámolót már nem kell készíteni a testület felé (de havonkénti beszámolási kötelezettsége van az önkormányzatnak a Magyar Államkincstár felé), ugyanakkor, hatályban maradt az Áht. 34. § (5) bekezdése, miszerint a képviselő-testület az év közbeni előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig [április 30.], december 31-ei hatállyal módosítja a költségvetési rendeletét.

Mindezek figyelembe vételével a háromnegyedéves beszámoló önálló napirendként idén már nem szerepel, ugyanakkor jelen napirendben, a költségvetési rendelet esedékes módosításának alátámasztására rövid tájékoztatást adok a háromnegyedéves pénzügyi, gazdálkodási helyzetünkről, az alábbiak szerint:
Sülysáp Város Önkormányzatának Képviselő-testülete a 4/2014 (II. 21.) önkormányzati rendeletében az önkormányzat 2014. évi kiadási és bevételi főösszeget 993.276 ezer forintban állapította meg. A rendeletben elfogadott főösszeg magában foglalja az önállóan működő intézmények költségvetését is. 

A központi költségvetéstől kapott pótelőirányzatokkal és a többletbevételekkel módosított bevételi és kiadási főösszeg 1.084.935 ezer Ft.
Jelentősebb változást a központi költségvetéstől kapott pótelőirányzatok hoztak, melyek összege 76.876 e Ft. A központi költségvetéstől kapott támogatásokból 22.664 e Ft a szociális területet érinti 18.463 e Ft, a partfal Vis Maior, ami felhalmozási célú, 25. 514 e Ft a 2013. december 31-i hiteltartozásunk, és kamatának konszolidációjára kapott állami támogatás. A szociális területen dolgozók alacsony jövedelmük kompenzálására ágazati pótlékban részesülnek, eddig 5.188 e Ft támogatást kaptunk, mely magában foglalja a pótlékot és a járulékot is. Ágazati pótlékban a Gondozási Központ, a Golyóhír Bölcsőde, illetve a Sülysáp Környéki Szociális Szolgáltató dolgozói részesülnek, kb. 45 fő.

A korábbi évekhez hasonlóan, még vannak olyan dolgozók, akik a jövedelmük miatt bérkompenzációt kapnak, erre a célra 1.256 e Ft az eddigi támogatás. A féléves beszámolóhoz képest a bérkompenzáció mértéke csökkent, mivel a szociális ágazat bérkompenzációját a szociális ágazat  állami normatívája soron kell kimutatni.

Év közben az e-útdíj bevezetése miatt csökkenteni lehetett a 2013. évi iparűzési adót, ennek a bevételnek az ellentételezésére a központi költségvetéstől 912 e Ft-ot kaptunk.

A helyi közösségi közlekedés támogatására 344 e Ft került megállapításra.

A Magyar Államkincstár Budapesti és Pest Megyei Igazgatósága a 2012. évben igényelt és kapott hozzájárulások felülvizsgálata során 538 e Ft többlettámogatásra való jogosultságot állapított meg.

A központi költségvetéstől kapott támogatások egy része a kifizetés követően igényelhető, vagy pályázatok, illetve benyújtott elszámolások alapján. 

Az egyéb előirányzat módosítás összege 14.793 e Ft, mely egy része civil szervezetnek benyújtott pályázat alapján megítélt támogatás 2.098 e Ft, a Wass Albert Művelődési Központ és Könyvtár kapta. A parlamenti választások személyi és dologi kiadásaira a Sülysápi Polgármesteri Hivatal 2.537 e Ft-ot kapott. A nyári diákmunkaprogram keretében foglalkoztatottak után 1.599 e Ft volt a támogatás összege. Az helyi iparűzési adóbevétel a tervezetthez képest 7.230 e Ft-több, a gépjármű adóból származó többletbevétel 1.152 e Ft.

 A gépjármű adóból származó tényleges bevétel az időszakban azért több 6.315 e Ft-tal, mert adott időszak befizetéseinek 60 %-a csak az időszakot követően kerül beutalásra, ezért ez az Önkormányzatnál nem többletbevétel. A Polgármesteri Hivatalnál 177 e Ft működési bevétel keletkezett a tervezetthez képest.

Az Önkormányzat irányítása alá 1 önállóan működő és gazdálkodó és 6 önállóan működő költségvetési szerv tartozik, melyek önálló költségvetési beszámoló nyújtanak be. Az állami normatíva igénylésére és elszámolására az Önkormányzat jogosult, az intézmények működési támogatás címén kapják meg a normatívát. Ahhoz, hogy összességében láthatók legyenek az Önkormányzat bevételei, és kiadásai a Sülysáp összesen megnevezésű táblázat tartalmazza mind a 8 beszámoló adatát, bevételi és kiadási jogcímenként.

Önkormányzati szinten, a kiadási oldalon 63,87 %, a bevételi oldalon 62.37 % volt a teljesítés, ami azt mutatja, hogy takarékos gazdálkodás folyik, bár vannak olyan tervezett kiadások, melyek elszámolása ezután történik. Úgy a bevételeknél, mint a kiadásoknál vannak olyan tételek, melyek pénzforgalmi kifizetése csak az időszak után történik. Mint tudjuk a költségvetési elszámolás a 2014. évi számviteli változások ellenére is pénzforgalmi szemléletű, és csak a ténylegesen befolyt és kifizetett összegeket lehet bemutatni adott időszakban. 
KIADÁSOK

Beruházások, tárgyi eszköz beszerzések:
A beruházások összértéke 67.192 e Ft. mely összegből 18.462 e Ft Templom utca partfal, 4.420 e Ft Kápolna utca partfal stabilizáció, 800 e Ft Wass Albert Művelődési Központ és Könyvtár fűtéskorszerűsítés, 752 e Ft Sportpálya felújítás, 3.158 e Ft Csicsergő Napköziotthonos Óvoda ablak csere és pótmunkák, 922 e Ft ELMIB részvény, 35.074 termelői piac kialakítása, illetve 2.557 e Ft gépek berendezések beszerzése, óvoda pótmunkák 1.049 e Ft. 

Egyéb működési célú kiadások:

Ezen belül van államháztartáson belülre történő ilyen a CSASE részére történő finanszírozás, ami 17.837 e Ft, államháztartáson kívülre történő támogatás, a civil szervezek támogatása, ami 29.171 e Ft, működési célú garancia és kezesség vállalás 9.875 e Ft, előző évi normatíva visszafizetése 4.491 e Ft, valamint a TÁVÜSZ Kft támogatása 37.000 e Ft

Bérek és járulékok:

A személyi juttatásoknál időarányos a teljesülés, a munkaadót terhelő járulékoknál viszont minimális túllépés mutatkozik, ami több esetben a munkáltatói táppénz-hozzájárulásból, illetve az egyéb kifizetések utáni nem tervezett járulékokból adódik.

Dologi kiadások:
A dologi kiadások tartalmazzák az intézmények működéséhez és üzemeltetéséhez szükséges kiadásokat, egy intézménynél sem volt túllépés. 

Ellátottak pénzbeli juttatásai:

Ezen a címen kifizetett összeg 31.432 e Ft, ami szintén időarányos teljesülés.
BEVÉTELEK

Bevételek:

A központi költségvetéstől kapott működési célú támogatás időarányosa, a felhalmozási célú támogatás 100 %-ban teljesült. A közhatalmi bevételeknél az iparűzési és gépjármű adóból az időarányoshoz képest többletbevételünk keletkezett.

A felhalmozási bevételnél tervezett ingatlan értékesítés megvalósult, a számlázás megtörtént, de a számla a beszámolási időszakik nem került kiegyenlítésre ezért ezen a bevételi soron nincs teljesítés. 

A működési célú átvett pénzeszközök 32,46 %-os teljesülésének oka, hogy több pályázati elszámolás az adott időszakig nem történt meg.

Kérem a tájékoztató és a szükséges rendeletmódosítás szíves megtárgyalását és elfogadását.

…/2014. (XI. 27.) ÖKT határozati javaslat

Sülysáp Város Önkormányzatának Képviselő-testülete az Önkormányzat költségvetésének háromnegyedévi végrehajtására vonatkozó tájékoztatást elfogadja.

Határidő: azonnal

Felelős: polgármester

Sülysáp, 2014. november 18.

Horinka László s.k. 


polgármester


MELLÉKLET

Sülysáp Város Önkormányzata Képviselő-testületének

…/2014. (…) önkormányzati rendelete

az Önkormányzat 2014. évi költségvetéséről szóló 4/2014. (II. 21.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (1) bekezdésével, a Magyarország helyi önkormányzatairól szóló 2011. évi CLXXXIX. törvény 111. § (2)-(3) bekezdésével, valamint az államháztartásról szóló 2011. évi CXCV. törvény 23. § (1) és 34. § (5) bekezdésével kapott feladatkörében és felhatalmazással a következőket rendeli el:

1. §

A Sülysáp Város Önkormányzata Képviselő-testületének az önkormányzat 2014. évi költségvetéséről szóló 4/2014. (II. 21.) önkormányzati rendelete (a továbbiakban: Kvr.) 2. §-a helyébe a következő rendelkezés lép 
„2. § A Képviselő-testület az önkormányzati szinten összesített 2014. évi költségvetési eredeti kiadási és bevételi főösszegét 993.276 ezer forintban, a módosított kiadási és bevételi főösszegét 1.084.935 ezer forintban állapítja meg.”

2. §

(1) A Kvr. 3. § (1) a) pontja helyébe a következő rendelkezések lépnek:


a) Működési bevétel
286.135 e Ft, amelyből

aa) intézményi működési bevétel         
132.453 e Ft

       
ab) közhatalmi bevételek                                                      
153.682 e Ft 

(2) A Kvr. 3. § (1) b) pontja helyébe a következő rendelkezés lép:
    
b) Központi költségvetésből származó támogatás                                            
514.885 e Ft
(3) A Kvr. 3. § (1) d) pontja helyébe a következő rendelkezés lép:
    
d) Véglegesen átvett pénzeszközök                                                                  
  53.626 e Ft

3. §

(1) A Kvr. 4. § (1) a) pontja helyébe a következő rendelkezés lép:


a) Működési jellegű kiadások
1.084.935 e Ft

(2) A Kvr. 4. § (1) ac)-ad) alpontja helyébe a következő rendelkezések lépnek:


ac) dologi jellegű kiadások
272.592 e Ft






ad)  ellátottak pénzbeli juttatása                                      
41.816 e Ft 

(3) A Kvr. 4. § (1) b) pontja helyébe a következő rendelkezés lép:

b) Felhalmozási jellegű kiadások
 67.963 e Ft
4. §

A Kvr. 8. § a) pontja helyébe a következő rendelkezés lép:

a) költségvetési főösszegét 
119.794 e Ft-ban [állapítja meg.]
5. §

A Kvr. 9. §-a helyébe a következő rendelkezés lép
9. § (1) A Polgármesteri Hivatal 2014. évi kiemelt bevételi előirányzatai:


a) irányító szerv költségvetéséből kapott támogatás
116.998 e Ft 


b) intézményi működési bevétel
177 e Ft
(2) A Polgármesteri Hivatal 2014. évi kiemelt kiadási előirányzatai:

    
a) bér, személyi juttatások
81.429 e Ft

     
b) munkaadókat terhelő járulékok és szociális hozzájárulási adó                     
  19.799 e Ft

     
c) dologi jellegű kiadások                                                                                   
  18.566 e Ft

6. §
A Kvr. 19. § (1) bekezdése helyébe a következő rendelkezés lép:
(1) A Gondozási Központ 2014. évi költségvetési bevételei kiemelt előirányzatonként: 


a) irányító szerv költségvetéséből kapott támogatás                                    
 26.898 e Ft

    
b) intézményi működési bevétel                                                                
62.088 e Ft

7. §

A Kvr. mellékletei helyébe az 1-10. mellékletek lépnek.

8. §

Ez a rendelet a kihirdetését követő napon lép hatályba, de rendelkezésit visszamenőlegesen 2014. január 1-jétől alkalmazni kell.

Sülysáp, 2014. november 27.


Horinka László 
Tóth Krisztina

polgármester
jegyző

